Numenius

se inndeling

Numenius (spover) er en slekt i snipefamilien og sorteres i underfamilien Numeniinae, som inkluderer to slekter med tilsammen ni arter. Den andre slekten er Bartramia, som er monotypisk. Numenius inkluderer åtte arter, med tilsammen 17 taxa.

 Biologi 
Numenius består av arter med slange tynne nebb, herunder arten med det lengste nebbet av alle vadere – . Gruppa Limosa utgjør sammen med Numenius de artene vi refererer til som spover. Disse artene er imidlertid ikke spesielt nært beslektet og tilhører hver sin underfamilie. Alle artene har imidlertid relativt langt nebb, men mens artene i Numenius har svært lange nedoverbøyde nebb, har artene i slekten Limosa stort sett lange og ganske rette nebb. Fjærdraktene, som endrer seg lite gjennom årstidene for begge slektene, er stort sett brunlige eller gråbrune i fargen, som regel med spetter og tverrstriper. Hekkedraktene er gjerne noe mer prangende og har ofte innslag av rustrødt.

Artene finner føde på gjørmete grunn, mudderflater og lignende steder, der de leter etter makk og andre smådyr, inkludert små krabber og lignende.

 Taksonomi 
Et fransk fossil, Limosa gypsorum, fra sen i eocen (rundt 35 millioner år siden) ble opprinnelig plassert i Numenius og hører kanskje hjemme i denne gruppa.

Et fossil fra sen pleistocen i Mexico har også blitt beskrevet. Dette ble opprinnelig plassert i en egen slekt, Palnumenius, men var egentlig en kronospecie beslektet med N. americanus.

 Inndeling 
Inndelingen følger AviList. Norske populærnavn følger Norsk navnekomité for fugl.

 Charadriiformes, vade-, måse- og alkefugler
 Chionidi, slirenebbfugler
 Charadrii, lofugler
 Scolopaci (Limicoli), snipefugler
 Pedionomidae, slettevandrerfamilien
 Thinocoridae, rypesnipefamilien
 Rostratulidae, riksesnipefamilien
 Jacanidae, bladhønsfamilien
 Scolopacidae, snipefamilien
 Numeniinae,  2 slekter, 10 arter
 Bartramia, monotypisk
 Numenius, 9 arter
 N. borealis, eskimospove, monotypisk (sist observert med sikkerhet i 1963)
 N. minutus, dvergspove, monotypisk
 N. tahitiensis, alaskaspove, monotypisk
 N. hudsonicus, tundraspove, 2 taxa
 N. phaeopus, småspove, 5 taxa
 N. americanus, langnebbspove, 2 taxa
 N. madagascariensis, østspove, monotypisk
 N. tenuirostris, smalnebbspove, monotypisk (erklært utdødd i 2025)
 N. arquata, storspove, 3 taxa
 Limosinae, 
 Calidrinae, 
 Scolopacinae, 
 Tringinae, 
 Turnici, springvaktelfugler
 Lari, måkefugler

 Referanser 
Winkler, D. W., S. M. Billerman, and I. J. Lovette (2020). Sandpipers and Allies (Scolopacidae), version 1.0. In Birds of the World (S. M. Billerman, B. K. Keeney, P. G. Rodewald, and T. S. Schulenberg, Editors). Cornell Lab of Ornithology, Ithaca, NY, USA. https://doi.org/10.2173/bow.scolop2.01

AviList Core Team. 2025. AviList: The Global Avian Checklist, v2025. https://doi.org/10.2173/avilist.v2025

 Eksterne lenker 


Kategori:Snipefugler
Kategori:Fugler formelt beskrevet i 1760
Kategori:Dyr formelt beskrevet av Mathurin Jacques Brisson